Byrettens kendelse blev stadfæstet
Ret: Østre Landsret (2. instans)
Faggruppe: Civilsag — Visse kæresager
Sagsemner: Familieret og personlige forhold;

ØSTRE LANDSRETS RETSBOG







Den 2. marts 2015 satte Østre Landsret retten i retsbygningen; Bredgade 59, København.


Som dommere fungerede landsdommerne Ole Dybdahl, Mikael Sjöberg og Morten Ruben
Brage (kst.), førstnævnte som rettens formand.


Der foretoges


6. afd. kære nr. B-378-15:

(advokat Anders Brøndtved)
mod

(advokat Lone Brandenborg)


Ingen var mødt eller indkaldt.


Der fremlagdes kæreskrift af 17.februar 2015, hvorved kærende har kæret Helsingør Rets
kendelse af 3. februar 2015 (BS 1A-900/2014) om, at barnets bopæl midlertidigt flyttes fra
kærende til indkærede.


Der fremlagdes rettens fremsendelsesbrev af 17. februar 2015, udskrift af retsbogen inde-
holdende den kærede afgørelse og akter.


Endvidere fremlagdes brev af 25. februar 2015 fra indkærede, hvori påstås stadfæstelse.


Byretten har ved sagens fremsendelse henholdt sig til den trufne afgørelse.

- 2 - 
 
De modtagne bilag  var til stede.  
 
Efter vote ring afsagdes  
 
k e n d e l s e  : 
 
Efter retsplejelovens § 389 a, stk. 1, som blev indsat ved lov nr. 737 af 25. juni 2014 og 
trådte i kraft den 1. juli 2014, kan kendelser og andre beslutninger, der afsiges af en byret 
under hovedforhandlingen eller under dennes forberedelse, ikke kæres  uden Procesbevi l-
lingsnævnets tilladelse .  
 
Af de almindelige bemærkninger til lovforslag nr. L 178 af 9. april 2014 fremgår blandt 
andet: 
 
»2.2. Adgangen til appel i civile sager  
… 
2.2.1.2  Lovforslaget indeholder på den bagg rund en række  forslag, som b e-
grænser den fri adgang til appel i civile sager,  idet adgang til appel med Pr o-
cesbevillingsnævnets tilladelse  fortsat opretholdes:  
… 
 Adgangen til at kære afgørelser om sagens forberedelse  begrænses, s å-
ledes at kære til landsret ten som hovedregel  ikke kan ske. Dog kan 
kendelser og beslutninger, der  angår spørgsmål af indgribende eller a f-
gørende betydning  for parten, eller som er af væsentlig betydning for  
sagens forløb, kæres til landsretten med Procesbevillingsnævnets  tilla-
delse . 
… 
Denne del af lovforslaget bygger på et delnotat om adgangen til appel i civile 
sager, som er afgivet af Udvalget om bedre og mere effektiv behandling af c i-
vile sager ved domstolene i juli 2013. « 
 
Af delnotat af 1. juli 2013 om adgangen til appel i civi le sager , fremgår blandt andet (side 
43f):  
 
»8.1. Kære af afgørelser om sagens forberedelse  
… 
Udvalget finder det navnlig relevant at overveje en begrænsning i adgangen  til 
at kære disse afgørelser fra byretterne om ”retsplejemæssige  spørgsmål” , da 
der, s om det fremgår af tabel 7, afsnit 3.2, er tale om, at antallet  af sager ved 
landsretterne i denne kategori har været stigende siden  domstolsreformen. K a-
tegorien retsplejemæssige spørgsmål dækker navnlig  over afgørelser vedrøre n-
de sagens forberedelse. Det d rejer sig f.eks. om  afgørelser om fremlæggelse af 
dokumenter, syn og skøn, vidner, habilitet  og rette sagsøgte.  
…

- 3 - 
 
Som det fremgår af tabel 7, er antallet af modtagne kæremål vedrørende rets-
plejemæssige spørgsmål steget fra 254 i 2007 til 912 i 2012. Der er således sket 
en meget betydelig stigning i antallet af disse kæremål ved landsretterne siden 
reformen. 
 
… 
For de øvrige typer af kendelser og beslutninger har udvalget ikke fundet an-
ledning til at foreslå begrænsninger i adgangen til appel. 
…« 
 
Delnotatets tabel 7 (afsnit 3.2 om kæresager, side 20) er en oversigt over antal modtagne 
og afsluttede civile kæremål ved landsretterne i perioden 2007 -2012. Tabel 7 indeholder 10 
sagstyper, herunder sagstyperne  ”retspleje mæssige spørgsmål ” og ”ægteskab” . Delnotatets 
tabel 8 (samme afsnit, side 20-21) er en oversigt over kæremål vedrørende retsplejemæss i-
ge spørgsmål ved landsretterne i januar-april 2010-2012 fordelt på hovedemner. Ingen af 
de medtagne hovedemner angår afgørelser om midlertidig forældremyndighed og bo pæl. 
 
På den baggrund finder landsretten, at afgørelser om midlertidig forældremyndighed og 
bopæl ikke omfattes af spærrereglen i retsplejelovens § 389 a, stk. 1, hvorfor byrettens 
afgørelse kan kæres uden Pro cesbevillingsnævnets tilladelse.  
 
Landsretten er enig i byrettens afgørelse og begrundelse herfor, hvorfor  
 
b e s t e m m e s : 
 
Byrettens kendelse stadfæstes.  
 
Ingen af parterne skal betale kæremålsomkostninger til den anden part. 
 
Retten hævet.